Aarhuus Stifts-Tidende, 1840-01-03
Til Bogense Deputerede lød Kongens Svar saaledes: "De kjender mig noksom for at vide, at Deres yttrede Hengivenheds- og Troskabs=Følelser modtages af mig med særdeles Tilfredshed. Min Jnteresse for Deres Byes Anliggender vil være usvækket endskjøndt jeg har overgivet min Søn Kronprindsen, den særegne Bestyrelse af den Provinds jeg nu i en lang, Række af Aar har virket for. Deres Havne Anlæg kan vente min Understøttelse, saasnart Communen vil indestaae for Tilbagebetalingen af de Penge, som dertil maatte laanes af offentlige Midler. Med Fornøielse har jeg i Bogense seet et Forsøg heldigen udført med at beskjæftige Arrestanterne i Fængslerne. Altid skal jeg være opmærksom paa de Fremskridt, som gjøres i Deres Communer. Jeg beder Dem at bringe de gode Jndvaanere min bevaagne og naadige Hilsen."J Søndags vare samtlige Sognefogder fra Khvns Amts fire Herreder forsamlede i Roeskilde Kro, for at tage Bestemmelse og Jndgivelsen af en ved Kammerraad Drewsen conciperet Lykønsknings Adresse i Anledning af Hs. M. Kongens Thronbestigelse, som det blev besluttet at en af 16 Sognefogder bestaaende Deputation skulde overlevere. Den med talrige Underskrifter forsynede Adresse til Hs. M. Kongen fra Kiels Borgere og Jndvaanere, lyder i det Væsentlige saaledes: Allerdurchlauchtigste, stormægtigste, allernaadigste Arvekonge og Hertug, Allerede længe have D. Ms. udmærkede og ophøiede Egenskaber været en Gjenstand for glade Forhaabninger blandt Beboerne af de Provindser, som D. M. ved Forsynets Beslutning er kaldet til at regjere. Siden vore længst hedenfarne Forfædre af frit Valg udnævnte Christian den Første til Hertug af Slesvig og Greve af Holsteen, indtil den Dag idag, har Slesvig=Holstenernes Troskab og Hengivenhed til det oldenborgske Fyrstehuus, endog under de meest trykkende Tidsforhold, aldrig et Øieblik vaklet, og stedse er det af disse Provindsers Beboere taknemmeligt bleven anerkjendt, at Fyrsterne af denne Stamme have regjeret med faderligt Sindelag, om endog uheldige Forhold betyngede Landet med trykkende Byrder. Det vil ikke være undgaaet D. M. Jagttagelse, hvilke store Offre Hertugd. Slesvig og Holsteen i en lang Række af Aar have maattet bringe paa Grund af Statens beklagelsesværdige Finantsforfatning. D. Ms. Viisdom vil have udforsket Grunden til dette Onde og erkjendt Hjelpemidlet for de dybe Saar der truede med at forvolde Landets Ruin. For en Fyrste, som elsker og ærer Sandheden, som har sagt de mindeværdige Ord til sine Undersaatter: "at han ikke forlanger mere end Sandhed, og at Regjeringen kun kan ønske at Sandheden bliver gieldende, for denne Fyrste tør Hans troe Undersaatter i Hertugdommerne i forhaabningsfuld Tillid gjentage hvad allerede mange af deres danske Brødre have udtalt for D. M. Throne: at de, inderligt overbeviste om D. K. M. landsfaderlige Tænkemaade, dog kun i Udvidelsen af en Jnstitution, som, bestemt til at knytte Tillidens Baand fastere mellem Fyrsten og Folket, hidtil ikke har formaaet at opnaae dette priisværdige Øiemeed, kunne see et Læge- og Beskyttelsesmiddel mod den forbigangne Tids, Landets Velstand tilintetgjørende Onder." Nei, Allernaadigste Konge og Hertug, Vi behøve ikke at frygte, at D. K. M. skulde ansee os for mindre troe Undersaatter, fordi vi i dette vigtige Øieblik vove, frimodigen at udtale for D. K. M. den længe nærede Overbeviisning, at kun Gjenindførelsen af disse Hertugdømmers gamle Forfatning under tidsvarende Modificationer, kun Gjenoplivelsen af Skattebevillingsretten og saadanne Landdage, paa hvilke Landets frit valgte Repræsentanter have at fatte afgjørende Bestemmelse angaaende Gjenstandene for deres Raadslagning, vil yde et Lægemiddel mod de nuværende Onder og et Beskyttelsesmiddel mod deres Tilbagevenden!" Gud opholde D. K. Ms. Dage osv." Den fyenske Geistligheds Adresse var i dens fire Hjørner betegnet med følgende Symboler: den paa Korset hvilende opslagne Bibel, paa hvis Blade stod antydet: Pd. 72, 17 og Math. 7, 24, 25. Kjærlighedsflammen og Hjerter, omslyngede af eet Baand. Ankeret, hvilende paa Klippegrund, og Livsens Bog, tillukt, hvilende paa en udslukt Fakkel og omslynget af en Krands af Evighedsblomster, hvormed var antydet, at gjennem Tro, Haab og Kjærlighed gaaer Veien til Livet.